b'\n_START_ARTICLE_\nVa\xc4\x8de\n_START_SECTION_\nPredzgodovinska najdi\xc5\xa1\xc4\x8da v Va\xc4\x8dah\n_START_PARAGRAPH_\nV hal\xc5\xa1tatskem obdobju (starej\xc5\xa1a \xc5\xbeelezna doba) se je na obmo\xc4\x8dju Va\xc4\x8d zaradi najdi\xc5\xa1\xc4\x8d limonita uveljavilo \xc5\xbeelezarstvo, ki je po domnevah obstajalo med 8. in 1. stoletjem pr. n. \xc5\xa1._NEWLINE_Arheolo\xc5\xa1ka najdi\xc5\xa1\xc4\x8da v Va\xc4\x8dah obsegajo naselbino (izkopanih je bilo 19 hi\xc5\xa1) in 6 grobi\xc5\xa1\xc4\x8d, kjer je bilo izkopanih ve\xc4\x8d kot 2000 grobov._NEWLINE_Med najpomembnej\xc5\xa1e najdbe \xc5\xa1tejemo 4 situle, od katerih je najbolj okra\xc5\xa1ena dobila ime situla z Va\xc4\x8d (tudi Va\xc5\xa1ka situla) in je shranjena v Narodnem muzeju Slovenije. Njena pove\xc4\x8dana kopija stoji v vasi Klenik, kjer je bila situla odkrita. Glavna arheolo\xc5\xa1ka dela nam tem podro\xc4\x8dju je vodil France Stare, slovenski arheolog._NEWLINE_V okolici Va\xc4\x8d je bilo izkopanih \xc4\x8dez 2.000 grobov iz, \xc5\xbeelezne dobe, kar Va\xc4\x8de uvr\xc5\xa1\xc4\x8da med najve\xc4\x8dja grobi\xc5\xa1\xc4\x8da tega obdobja v srednji Evropi. Tudi pripadajo\xc4\x8da naselbina je bila med najve\xc4\x8djimi takratnimi naselbinami oz. gradi\xc5\xa1\xc4\x8di. Razprostirala se je na Zgornji in Spodnji Kroni ter Slem\xc5\xa1ku in je merila okrog 11 hektarjev._NEWLINE_V vasi so vidni tudi ostanki fosilne morske obale.'